CELEX: 32021R0911
Language: ga
Date: 2021-05-31 00:00:00
Title: Rialachán Cur Chun Feidhme (AE) 2021/911 ón gCoimisiún an 31 Bealtaine 2021 maidir le haicmiú earraí áirithe san Ainmníocht Chomhcheangailte

7.6.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 199/7
               
            
         RIALACHÁN CUR CHUN FEIDHME (AE) 2021/911 ÓN gCOIMISIÚN
         an 31 Bealtaine 2021
         maidir le haicmiú earraí áirithe san Ainmníocht Chomhcheangailte
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 952/2013 ó Pharlaimint na hEorpa agus ón gComhairle an 9 Deireadh Fómhair 2013 lena leagtar síos Cód Custaim an Aontais (1), agus go háirithe Airteagal 57(4) agus Airteagal 58(2) de,
         De bharr an mhéid seo a leanas:
         
                     (1)
                  
                  
                     Chun a áirithiú go gcuirtear an Ainmníocht Chomhcheangailte atá i gceangal le Rialachán (CEE) Uimh. 2658/87 ón gComhairle (2) i bhfeidhm go haonfhoirmeach, is gá bearta a ghlacadh maidir le haicmiú na n-earraí dá dtagraítear san Iarscríbhinn a ghabhann leis an Rialachán seo.
                  
               
                     (2)
                  
                  
                     Le Rialachán (CEE) Uimh. 2658/87, leagadh síos na rialacha ginearálta maidir le léirmhíniú na hAinmníochta Comhcheangailte. Tá feidhm ag na rialacha sin freisin maidir le haon ainmníocht eile atá bunaithe go hiomlán uirthi nó a bhfuil cuid di bunaithe uirthi nó a chuireann breis foranna léi agus a bhunaítear le forálacha sonracha de chuid an Aontais, d’fhonn bearta taraife agus bearta eile i ndáil le trádáil in earraí a chur i bhfeidhm.
                  
               
                     (3)
                  
                  
                     De bhun na rialacha ginearálta sin, na hearraí a bhfuil tuairisc orthu i gcolún (1) den tábla a leagtar amach san Iarscríbhinn, is earraí iad ba cheart a aicmiú faoin gcód AC a luaitear i gcolún (2), de bhua na gcúiseanna a leagtar amach i gcolún (3) den tábla sin.
                  
               
                     (4)
                  
                  
                     Maidir le faisnéis taraife cheangailteach arna heisiúint i leith na n-earraí a bhaineann leis an Rialachán seo, ar faisnéis í nach bhfuil i gcomhréir leis an Rialachán seo, is iomchuí foráil a dhéanamh go bhféadfaidh an sealbhóir, ar feadh tréimhse áirithe, leanúint ag agairt na faisnéise sin i gcomhréir le hAirteagal 34(9) de Rialachán (AE) Uimh. 952/2013. Is tréimhse 3 mhí ba cheart a bheith sa tréimhse sin.
                  
               
                     (5)
                  
                  
                     Na bearta dá bhforáiltear sa Rialachán seo, is bearta iad atá i gcomhréir leis an tuairim ón gCoiste um an gCód Custaim,
                  
               TAR ÉIS AN RIALACHÁN SEO A GHLACADH:
         
            Airteagal 1
            Na hearraí a bhfuil tuairisc orthu i gcolún (1) den tábla a leagtar amach san Iarscríbhinn, aicmeofar iad faoi chuimsiú na hAinmníochta Comhcheangailte faoin gcód AC a luaitear i gcolún (2) den tábla sin.
         
         
            Airteagal 2
            Faisnéis taraife cheangailteach nach bhfuil i gcomhréir leis an Rialachán seo, is faisnéis í is féidir a agairt fós i gcomhréir le hAirteagal 34(9) de Rialachán (AE) Uimh. 952/2013 go ceann tréimhse trí 3 ó dháta theacht i bhfeidhm an Rialacháin seo.
         
         
            Airteagal 3
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 31 Bealtaine 2021.
            
               
                  Thar ceann an Choimisiúin
               
               
                  Ar son an Uachtaráin,
               
               Gerassimos THOMAS
               
                  An tArd-Stiúrthóir
               
               
                  Ard-Stiúrthóireacht an Chánachais agus an Aontais Custaim
               
            
         
         
            (1)  IO L 269, 10.10.2013, lch. 1.
         
            (2)  Rialachán (CEE) Uimh. 2658/87 ón gComhairle an 23 Iúil 1987 maidir leis an ainmníocht taraife agus staidrimh agus leis an gComhtharaif Chustaim (IO L 256, 7.9.1987, lch. 1).
      
      
         
            IARSCRÍBHINN
            
                        Tuairisc ar na hearraí
                     
                     
                        Aicmiú
                        (Cód AC)
                     
                     
                        Cúiseanna
                     
                  
                        (1)
                     
                     
                        (2)
                     
                     
                        (3)
                     
                  
                        Rollóirí troscáin arb é atá iontu:
                        
                                    —
                                 
                                 
                                    painéal de bhunús adhmaid (painéal cláir shnáithínigh faoi choirnéil agus imill chuara);
                                 
                              
                                    —
                                 
                                 
                                    ceapa frithshleamhnánacha plaisteacha ar thaobh uachtair an phainéil;
                                 
                              
                                    —
                                 
                                 
                                    rollóirí plaisteacha;
                                 
                              
                                    —
                                 
                                 
                                    bracanna miotail chun na rollóirí plaisteacha a fheistiú ar thaobh íochtair na bpainéal.
                                 
                              Tá hanla cuais ar an earra chun é a iompar de láimh, mar shampla, nó chun é a chrochadh ar bhalla.
                        Dearadh an t-earra lena úsáid chun réada éagsúla a iompar, go háirithe baill troscáin agus aon réad trom eile.
                        (Féach an íomhá) (*1)
                        
                     
                     
                        4421 99 10 
                     
                     
                        Cinntear an t-aicmiú le rialacha ginearálta 1, 3(b) agus 6 maidir le léirmhíniú na hAinmníochta Comhcheangailte, nóta 3 a ghabhann le Caibidil 44 agus le foclaíocht na gcód AC 4421 , 4421 99  agus 4421 99 10 .
                        Eisiatar an t-earra óna aicmiú faoi cheannteideal 8716 80 00  in aon aicme le feithiclí eile, nach feithiclí innealltiomáinte iad, as siocair nach bhfuil saintréithe agus airíonna oibiachtúla an earra ag comhfhreagairt go hiomlán do théarmaí cheannteideal 8716  agus chód AC 8716 80 00 .
                        As siocair a shaintréithe agus a airíonna oibiachtúla, lena n-áirítear hanla cuais nach n-úsáidtear chun an t-earra a bhrú leis an gcos ná leis an lámh, agus sa mhéid gur dearadh é chun réada troma amhail troscán a iompar trí na réada a bhrú, níor dearadh an t-earra lena tharraingt ag feithiclí eile, lena bhrú nó lena tharraingt leis an lámh, lena bhrú leis an gcos nó lena tharraingt ag ainmhithe (féach freisin Nótaí Míniúcháin an Chórais Chomhchuibhithe a ghabhann le ceannteideal 8716 , an dara mír).
                        Ní féidir a mheas gur feithicil é an t-earra ós rud é go bhfuil sé d’uireasa roinnt de na saintréithe agus na hairíonna atá i bhfeithicil lámhthiomáinte nó i bhfeithicil chostiomáinte, atá faoi cheannteideal 8716 , toisc nach cairt, trucail, bara ná tralaí é nó toisc nach bhfuil páirt shonrach feithicle amhail fonnadh ann.
                        Dá thoradh sin, is de réir an ábhair as a bhfuil sé déanta atá an t-earra le haicmiú.
                        An t-earra atá ann, is táirge ilchodach é ina bhfuil ábhair éagsúla (adhmad, plaisteach agus miotal). Is é an t-adhmad an chomhpháirt is saintréith don earra, ós rud é gurb é an painéal adhmaid príomhpháirt an táirge ilchodaigh agus go bhfuil sé fíor-riachtanach don úsáid atá beartaithe don earra.
                        Dá bhrí sin, is faoi chód AC 4421 99 10  atá an t-earra le haicmiú, faoi earraí eile atá déanta as clár snáithíneach.
                     
                  
               
            
               (*1)  Is le faisnéis a thabhairt, agus lena aghaidh sin amháin, atá an íomhá anseo.